### 12.    Orientering om anvendelse af driftsramme til servicering af turistfaciliteter på kommunens strande og havne

**Åbent**

Sagsnr.: 326-2017-1415        J.nr.: 82.00.00           Dokumentnr.:
326-2017-136177

**Sagstype**

Orientering.

**Resume og sagens baggrund**

I forbindelse med budgetaftalen for 2017-2020 er
driftsbudgettet til servicering af turistfaciliteter ved kommunens strande og
havne forøget med 200.000 kr. årligt.

På baggrund af Teknik- og Miljøudvalgets drøftelse på mødet
den 2. februar 2017 vil budgetudvidelsen blive prioriteret til
serviceforbedringer med hensyn til servicesæsonens længde, rengøringsniveauet
og tømning af skraldespande.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

I budgetaftalen for 2017-2020 er driftsbudgettet til
servicering af turistfaciliteter på kommunens strande og havne forøget med
200.000 kr. årligt.

Kommunen varetager driften af offentlige toiletter og
skraldespande med videre på strande og havne i kommunen. En væsentlig del af kommunens
service består af rengøring af toilet- og badefaciliteter samt tømning af
skraldespande og oprydning generelt.

Det nuværende serviceniveau består i daglig rengøring i
hverdagene i sæsonen fra påskeferien til og med efterårsferien. Skraldespande
tømmes efter behov afhængig af sæson. Malthe Henriksen rengøres en gang
ugentligt i perioden 1. maj - 30. september. Derudover serviceres blå
flag-faciliteter, redningsposter, badebroer med videre.

Det forøgede driftsbudget giver mulighed for at hæve
serviceniveauet på både rengøring og tømning af skraldespande. Det har givet
anledning til at overveje følgende principper:

· Forlængelse af servicesæsonen

· Mere rengøring inden for sæsonen

Solvej Nilsson

· Hyppigere tilsyn og tømning af skraldespande i sæsonen

Principperne blev drøftet på teknik- og miljøudvalgets møde
d. 2. februar 2017.

Det tekniske område har på baggrund af Teknik- og
Miljøudvalgets drøftelser arbejdet videre med at sikre weekendrengøring på
udvalgte offentlige toiletter og badefaciliteter samt eventuelt
strandtoiletter. Der vurderes, at behovet for en højere rengøringsfrekvens på
nogle lokaliteter vil ligge i højsæsonen. Det samme gælder tilsyn og tømning af
skraldespande på strande og havne.

Teknik- og Miljøudvalget har tilkendegivet, at der er et
ønske om differentieret rengøring afhængigt af lokalitet og vejrlig. Derudover
bør Blå Flag-strande prioriteres. Der skal være rengøringstavler i hver
bygning. Servicesæsonens længde skal endvidere overvejes. Endelig kan man
overveje at anvende "Giv et praj" i opgaveløsningen.

Det tekniske område har på baggrund af ovenstående foretaget
en prioritering af de lokaliteter, kommunen har ansvaret for.

Der vurderes at være størst behov på faciliteter med flest
besøgende. Det betyder, at lokaliteter placeret på havne og ved de mest besøgte
strande prioriteres.

Herunder ses de prioriterede indsatser opdelt:

*Havnetoiletter*

På havnetoiletterne forbedres rengøringsniveauet efter et
princip om, at der altid skal være rent til de turister og gæster, der måtte
anvende faciliteterne. Det betyder at der eksempelvis foretages daglig
rengøring alle ugens dage i højsæsonen på [adresse]. Derudover anlægges samme
princip for [adresse] og [adresse]. Principperne for indsatsen er koordineret
med havneområdet.

*Strandtoiletter*

Der er 28 offentlige strandtoiletter af forskellig art med
ugentlig rengøring. Her indføres der i badesæsonen fra 1. juni - 31. august et
ekstra ugentligt tilsyn og rengøring efter behov.

*Affald på strande*

Kommunens Entreprenørservice tømmer i dag skraldespande på
strande og havne efter en funktionskontrakt. Princippet er at der ikke må være
overfyldte skraldespande. Fremover indføres et øget tilsyn med skraldespandene
og en opmærksomhed på henkastet affald. Indsatsen prioriteres efter sæson og
vejrlig. Der er særlig fokus på vores Blå Flag strande og [adresse],
[adresse] og Rasmus Schou. Derudover prioriteres det samme på de mest besøgte strande uden
blåt flag.

Det tekniske område vurderer, at de nævnte indsatser kan
holdes inden for det forøgede driftsbudget til området. Efter sæsonen foretages
en opgørelse af udgifterne og evaluering af indsatserne. Evalueringen
forelægges Teknik- og Miljøudvalget.

**Økonomiske konsekvenser**

Ingen økonomiske konsekvenser.